
DE 

Patricio  Macdonell  Auctore. 


PRAEFANDA. 


F UNCTIONUM  omnium,  quibus  corpus  humanum 
instruitur,  eae  certe,  quae  Vitales  vocantur,  praeser¬ 
tim  cum  morbo  aliquo  sint  turbatae,  medici  atten¬ 
tionem  optimo  jure  sibi  vindicant.  Cor,  quippe 
organorum  quae  sanguinem  movent  princeps, 
cum  vitae  muneribus  tam  arcte  conjungitur,  et 
ad  vitam  ipsam  continuandam  adeo  necessarium 

est,  ut,  quod  ad  ejus  pathologiam  attinet,id  non  so¬ 
lum  medico  gratum  sed  etiam  haud  levis  esse  mo¬ 
menti  in  morbis  curandis,  oporteat.  Hic  igitur  mi¬ 
hi  in  animo  est,  pauca  disserere  de  morbo  quodam,  a 
statu  vitiato  hujusce  organi  vasorumve  vicinorum 
originem  trahente,  cui  Dr  Heberden,  Londi- 
nensis,  anno  millesimo  septingentesimo  septua¬ 
gesimo  secundo,  medicos  direxit ;  et  qui,  quam¬ 
vis  symptomatibus  et  accessionibus  tam  terribilis 
quam  exitibus  lethalis,  a  medicina  orta  usque  ad 
hoc  tempus  eos  latuisse  videtur.  Ab  eo  tempore, 
j)lerisque  medicis  insignibus  de  hoc  morbo  tracta¬ 
tum  fuit,  quorum  experientia  observationibusque 
hoc  in  opusculo  uti  propositum  est. 


DE  NOMINE  ET  DEFINITIONE. 

HriNC  morbum  Dr  Heberden,  non  certe  ad 
naturam  hujus  explicandam,  sed  propter  proprium 
eum  comitantem  dolorem.  Anginam  Pectoris 
nominavit.  Sed  quod  hic  morbus  aliique  quos 
sub  genere  Syncope  Cullenus  ordinavit,  tanta 
inter  sese  symptomatum  atque  causarum  simili- 

tudine  fruuntur,  Doctori  Parry,  de  Bath^  cu¬ 
jus  de  hac  re  sententia  mihi  accuratissima  vide¬ 
tur,  ad  id  genus  referre  ideoque  nomen  Syncopen 
Anginosam  imponere,  et  hanc  definitionem  con¬ 
dere,  placuit : — Syncope  Anginosa — a  corporis 
“  motu  inter  ambulandum  saspe  oriens ;  praeeun- 
“  te  angustia,  vel  dolore  pectoris  notabile,  per 
“  mammam  sinistram  praecipue  porrecto  ;  sine 
“  cordis  palpitatione 


HISTORIA  MORBI. 

Syncope  Anginosa  in  paroxysmis  accedit,  et 
breve  post  tempus  abit ;  miserum  saepe  in  valetu¬ 
dine  solita,  nonnunquam  vero  debilem  et  infir¬ 
mum,  intervallo  relinquit.  Ejus  accessionibus 
potius  sexus  virilis  quam  muliebris  obnoxius  fit, 
magis  temperamentum  sanguineum  quam  debile 
tenerumque,  ^t  frequentius  aetas  provecta  quam 
adolescentia. 


*  'Vide  Dr  PAitiiY\s  Inquiry  into  the  Symptoms  and 
Causes  of  Syncope  Anginosa,  pag.  68. 

iEger  morbo  incipiente,  stimulo  quodam  cor¬ 
pori  vel  menti,  plerumque  autem  priori  admoto, 
suffocationis,  anxietatis,  et  oppressionis  maximae 
in  pectore  sensum,  strictura,  et  angore  vehemente 
praegressum,  ad  claviculam  alterutramque  trans- 
versim,  vel  spinam  versus  retrorsum,  a  scrobiculo 
cordis  vel  aliqua  parte  thoracis  patente,  sentiit  ; 
cui  Syncope  ipsa,  nisi  nisus  aliaeve  paroxysmi 
causae  intermittantur,  instat. 

Adstanti  dyspnoea  maxime  urgere  videtur  ;  sed 
aeger,  cum  illi  placeat,  inspirationem,  tamen  leva¬ 
mine  nullo,  solitam  facere  potest  :  Aliquando 
fortasse  dolor  oppressionis  stricturaeque  sensum 
antecedit,  et  a  summo  brachio  ad  ulnam  vel  digi¬ 
tos  usque  descendit ;  in  quibusdam  spatium  exi¬ 
guum,  in  aliis  totum  thoracem  occupat ;  et  ad  in¬ 
termissionem  a  dolore  gravissimo  tam  subito  im¬ 
minuisse  dicitur,  ita  ut  aeger  eodem  momento 
cruciatu  laboret,  et  solatio  fruatur. 

Ut  paroxysmus  ambulatione  cum  stomacho 
pleno  vel  clivum  vel  ventum  versus  frequentis¬ 
sime  excitatur,  ita  ructu,  gradu  sistendo,  nisu  re¬ 
mittendo,  tergove  ventis  obverso,  alleviatur ;  et  re- 
bUvS  ita  se  habentibus,  aeger,  causas  supradictas 

evitando,  dies  vel  quoque  menses  impetus  expers 
degat.  Nunc  jam  pulsus  nisi  antea  affectus, 
ad  normam  plerumque  exactus,  sed  plus  minusve 
debilis,  secundum  paroxysmi  saevitiam,  est.  Func¬ 
tiones  ventriculi  et  intestinorum  parum  adhuc 
turbatae  sunt ;  adsunt  autem  in  quibusdam  consti¬ 
patio  flatusque. 

Morbo  ingravescente,  paroxysmi  frequentiores, 
violentiores,  remotuque  multo  difficiliores  fiunt ; 
et  equitatione,  ambulatione,  ebrietate,  et  loquen¬ 
di,  ridendi,  devorandi,  alvumve  exonerandi  ni¬ 
sibus,  et  etiam  ira,  furore,  terrore,  sollicitudine, 
aliisque  animi  aflectionibus,  excitantur  ;  atque  in 
quibusdam  saepissime  eodem  die,  vel  propriis  in¬ 
tervallis  (plerumque  mane  prima  luce  quotidie) 
sine  causa  evidente  recurrunt.  Quinetiam  coeli 
variationes,  sive  aer  frigidus,  ventus  saevus,  extre- 
mave  omnigena,  morbum  haud  parum  afficiunt. 
Dolor  claviculas  versus  antea  tendens,  nunc  ad 
brachia  vel  carpos  utrosque  serpit.  Pulsus  cum 
palpitatione  cordis  vehemente  irregularis  et  ad¬ 
modum  debilis ;  facies  pallida,  una  cum  extremi¬ 
tatibus,  sudore  copioso  ffigidoque  madefacta  fit ; 
et  aeger  nonnunquam  sensu  et  motu  voluntario 

aliquantisper  eget.  Saepius  attamen  languet, 
rarius  defieit  animus ;  et  aegrotus  mortis  instantis 
sensu  gravissime  angitur.  Ventriculus  nunc  jam 
valde  irritabilis  fit,  et  nausea  vomitusque  fre¬ 
quens  adsunt ;  inde  multis,  impetus  hujus  morbi 
extremos  podagram  esse  atonicam,  persuasum 
est. 

Spatium  et  paroxysmi  ipsius  et  remissionum, 
non  solum  morbi  gradu  causarumque  impetu,  sed 
etiam  constitutionis  ac  vitae  conditionibus  impro¬ 
visis  pendere,  satis  manifestum  est.  Paroxysmo 
finito,  pulsus  debilis  est  et  frequens,  ita  ut  vix 
enumerari  possit ;  sed  paulo  post,  una  cum  omni¬ 
bus  aliis  functionibus  naturalis  fit,  et  aegro  secun¬ 
da  valetudine  gaudenti  morbus  potius  molestus 
quam  lethalis  videtur.  In  paucis  attamen  mem¬ 
brorum  spasmi,  brachiorum  capitisque  dolores,  et 
finem  versus  haud  raro  oedema  extremitatum, 
praecipue  inferiorum,  superveniunt. 

Morbo  intervallis  incertis, '  annorum  fortasse 
multorum  spatio,  sic  recurrenti,  simul  et  vitae, 
paroxysmus  prioribus  diuturnior  saeviorque,  finem 
tandem  imponit. 

Quamvis  hcec  Syncopes  Anginosse  symptomata 
certissima  sunt,  multa  quidem  alia,  vel  morbum 
ipsum  secus  accipiendo,  vel  indicia  ei  ab  aliis 
morbis  comitantibus  propria  haud  rite  dignoscen¬ 
do,  a  quibusdam  auctoribus  enumerata  fuerunt, 
et  tantis  erroribus  discriminique  imperfecto,  ca¬ 
sus  ficti,  a  quibusdam  narrati,  fortasse  attribuan¬ 
tur. 

Dyspnoea  inter  symptomata  hujus  morbi  vulgo 
habetur,  et  certe  in  quibusdam  conditionibus 
adest ;  sed  suffocationis  sensui  huic  morbo  pro¬ 
prio  plerumque  tam  dissimilis  est,  ut  plerique 
eorum  qui  hoc  morbo  afiliguntur,  inspiratione  ple¬ 
na  et  gemitu  alto  gaudent,  quia  anxietas  sic  bre¬ 
viter  haud  parum  levatur.  De  hac  re,  testimo¬ 
nium  viri  celeberrimi  Johannis  Hunter,  qui 
hoc  morbo  vexatus  obiit,  summi  momenti  habea¬ 
tur  ;  illi  enim,  paroxysmo  durante,  functionem 

respirationis  quiescere  satis  plane  videbatur,  sed 

% 

cum  sibi  placuit,  munus  id  sine  levamine  diutino 
perficere  potuit. 

CAUSA  PROXIMA. 

Hypotheses  variae  diversis  temporibus  de  hu¬ 
jus  morbi  natura  institutae  fuere  ;  sed  cum  pier  ae¬ 
que  earum  nil  secus  quam  sententia  vagae,  nec 
observatione  propria  nec  cadaverum  sectione  pro¬ 
batae,  et  signa  varia  multaque  indicia  corpore  pa¬ 
tefacto  conspecta,  perspicue  explicare  omnino  in- 
aptae,  aliis  opinionibus  accuratioribus  et  secun¬ 
dum  scientiam  tractatis,  cesserunt.  Dr  Heber- 
DEN,  se  ejus  naturae  nil  scire  fatetur,  quia  eos 
morbo  correptos  nunquam  sectos  videbat.  Spas¬ 
mos  attamen  ^dscerum  thoracis  quorundam,  ali-> 
quando  partis  affectae  cum  ulceratione  conjunctos, 
causam  esse  proximam  existimavit ;  sed  cor,  pul¬ 
sum  plerumque  regularem  observando,  nunquam 
affectum  esse,  statuit. 

Autem  Syncopes  Anginosae  causam  veram,, 
cordis  amplitudinem  et  vim  imminutam  esse, 
nunc  bene  probatum  est.  Et  hanc  amplificatio¬ 
nem,  vimque  imminutam,  a  laesione  vasorum  cor 
nutrientium,  fluxui  sanguinis  in  eis  obstante,  ori- 

ri ;  lassionemque  esse,  statum  ossificationis  ipsius 
vel  saltem  incipientis,  a  multis  medicis  celeberri¬ 
mis,  praesertim  Doctore  Paruy,  et  chirurgo  illust. 
Allano  Burns,  Glasguensi,  sine  dubio  ope 
scalpelli  probatum  est.  Nam  cum  aliquae  causa¬ 
rum  excitantium  supradictarum  hominis  cordi  ita 
se  hahenti,  applicentur,  sanguinis  congestione  in 
cavitatibus,  ex  aucta  arteriarum  venarum  que  ac¬ 
tione  orta,  cor  cito  oppressum  fit ;  et  ventriculo 
dextro  sanguinis  quantitatem  in  pulmones  pro¬ 
priam  propellere  cessante,  suffocationis  et  anxie¬ 
tatis  maximae  in  thorace  sequitur  sensus. 

At  multi,  cor  vitiatum  hujus  morbi  causam 
esse  unicam,  nuper  negaverunt ;  quia  evacuantia 
vel  medicamina  obesitatem  habitumque  corporis 
plenum  demoventia,  in  ejus  curatione  potentissima 
inveniebant,  et  quia  cadaveribus  haud  paucis  sec¬ 
tis,  nihil  mali  praeter  adipem  et  sanguinis  conges¬ 
tionem,  vel  in  corde  ipso  vel  vasis  vicinis,  con¬ 
spici  potest. 

Igitur,  plethoram  et  congestionem  in  corde  ar¬ 
teriisque  magnis  inordinatam,  hujus  Syncopes 
aliquando  causas  esse,  opinantur. 

R 

RATIO  SYMPTOMATUM. 

Ex  observationibus  de  causa  proxima  supra- 
dictis,  satis  manifestum  videtur,  ut  quum  afficia¬ 
tur  aliquis,  (cujus  vasa  cor  nutrientia  adeo  vi¬ 
tiata  sunt,  ut  sanguinis  circuitus  in  iis  im¬ 
pediatur,)  a  causis  quse  ad  vim  cordis  augen¬ 
dam  maxime  valent ;  hocque  in  organo  debili¬ 
tate  cito  adveniente,  et  nunc  ad  sanguinem  a  ca¬ 
vitatibus  amplificatis  emittendum  omnino  inepto, 
symptomata  cuncta  supra  enumerata  accedunt. 
Sed  de  paroxysmi  causa  et  accessione,  verbis  Al- 
lani  Burns  aptissimis  hic  utar : — It  has  been 
long  known,  that  although  the  heart  is  always 
“  full  ofi  blood,  yet  it  cannot  appropriate  to  its 
“  own  wants,  a  single  particle  of  fluid  contained 
“  in  its  cavities.  On  the  contrary,.  like  every 
“  other  part,  it  has  peculiar  vessels  set  apart  for 
“  its  nourishment.  In  health,  when  we  excite 
“  the  muscular  system  to  more  energetic  action 
“  than  usual,  we  increase  the  circulation  in  every 
“  part ;  so  that,  to  support  this  increased  action^ 

“  the  lieart,  and  every  other  part,  has  its  power 
augmented.  If,  however,  we  call  into  vigo- 
“  roiis  action  a  limb,  round  which  we  have,  with  a 
‘‘  moderate  degree  of  tightness,  applied  a  liga- 
“  ture,  we  find  that  tlien  the  member  can  only 
“  support  Its  action  for  a  very  short  time,:  for 
“  now  its  supply  of  energy,  and  its  expenditure, 
“  do  not  balance  each  other ;  consequently,  it 
‘‘  soon,  from  a  deficiency  of  nervous  influence  and 
arterial  blood,  fails  and  sinks  into  a  state  of 
“  quiescence.  A  heart,  the  coronary  arteries  of 
“  which  are  cartilagineus,  or  ossified,  is  in  nearly 
“  a  similar  condition.  It  can,  like  the  limb,  be 
“  girt  with  a  moderately  tight  ligature,  discharge 
‘‘  its  functions  so  long  as  its  action  is  moderate 
“  and  equal.  Increase,  however,  the  action  of 
the  whole  body ;  and,  along  with  the  rest,  that 
“  of  the  heart,  and  you  will  soon  see  exemplified 
“  the  truth  of  what  has  been  said  :  with  this  dif- 
“  ference,  however,  that  as  there  is  no  interriip- 
“  tion  to  the  action  of  the  cardiac  nerves,  the 
“  heart  will  be  able  to  hold  out  a  little  longer 
“  than  the  limb 

*  Vkle  Burns  on  Diseases  of  the  Heart,  p.  138. 

Hiiic  apparet,  ut  ossificatio  vasorum  coronario¬ 
rum  fluxum  sanguinis  ad  cor  ipsum  nutriendum 
destinati  impediat,  et  fortasse  etiam  actioni  ejus 
praeter  solitum  excitatae  impedimentum  mechani¬ 
cum  fit.  Aorta,  quoque,  haud  raro  ossificata  aut 
cartilaginosa  visa  fuit ;  et  ita  illae  negata  fuit  fa¬ 
cultas  recipiendi  vel  sese  ad  sanguinis  volumen 
ei  a  corde  transmissum  accommodandi,  quod  certe 
congestioni  quoque  favet.  Etiamsi  ex  auctorum 
testimonio  multorum  inferre  possumus,  cordis 
amplificationem  sanguinis  in  cavitatibus  conges¬ 
tioni  stricte  conjunctam  esse ;  et  si  nobis  nota¬ 
tum  sit  ab  hac  ratione  nutrimento  necessario 
opus,  amplitudinem  cordis  ingentem,  parietum - 
que  imbecillitatem  extremam  in  cadaveribus  sec¬ 
tis  haud  raro  observatam,  facillime  intelligamus. 

Morbum  intermittentem  causa  fixa  oriri  primo 
conspectu  haud  consentaneum  videtur,  sed  po¬ 
tius  eorum  opinioni  favere  apparet,  qui  ossifica¬ 
tionem  hujus  morbi  effectum  non  causam  esse 
existimant ;  at  quamvis  hujus  rei  rationem  non 
idoneam  reddamus,  ab  analogia  tamen,  (ut  in 

I 

cerebri  et  etiam  cordis  ipsius  affectionibus  organi¬ 
cis,)  observationibusque  necnon  de  paroxysmi 

causis  supradictis,  sententiam  hanc  haudqua- 
qiiam  veram  esse,  pro  certo  inferramiis. 

Qupd  ad  causam  ossificationis  attinet,  nil  adhuc 
bene  compertum  est.  Doctor  PAiiUY,  autem,  a 
constitutionibus  viteeque  temporibus  quae  huic 
morbo  opportuna  notata  sunt,  ossificationem 
etiam  et  arteriarum  magnarum  amplificationem 
in  iis  sub  hoc  morbo  laborantibus  nonnunquam 
proditam,  a  nimio  sanguinis  fluxu  impulsuque 
insolito  ad  vasa  vasorum  oriri,  verisimile  habet ; 
€t  quos  inflammationem,  in  cartilaginem  muta¬ 
tionem,  demumque  ossificationem  in  variis  modis 
inducere,  existimat. 

Paroxysmo  durante  cor  pulsare  sistit  ;  quod 
nonnullis,  effectum  contractionis  fibrarum  spasmo¬ 
dicae  esse,  et  dolorem  concomitantem,  a  nervis 
cardiacis  in  arterias  ossificatas  pressis  oriri,  vide¬ 
tur ;  sed  haec  symptomata,  imbecillitate  magna  a 
sanguinis  circuitu  corde  in  ipso  impedito  orta 
effici,  magis  verisimile  est ;  quod  quidem  analo¬ 
gia  certius  factum  est,  sensationes  et  effectus,  in 
membro  cui  ligatura  tam  arcte  applicatur  ut  san¬ 
guinis  impetum  impediat,  productos  observando. 
Dolores  apud  claviculam  et  summum  brachium 

tantum  a  consensu  nervorum  exoriri  haben¬ 
tur. 

Propter  cordis  quiescentiam  congeritur  in  pul¬ 
monibus  sanguis  venosus ;  sed  quamvis  facillime 
inspirare  potest  aeger,  tamen  quoniam  ita  sanguis 
aeri  haud  satis  objicitur,  suffocationis  sensus  hoc 
in  morbo  tam  conspicuus  non  omnino  levatur. 
Palpitationem  hujus  morbi  indicium  esse  mul¬ 
tum  dubitatum  fuit,  sed  quoniam  multi  effectus  a 
Syncope  Anginosa  in  thorace  et  praesertim  cordis 
regione  producti,  palpitationem  inducere  viden¬ 
tur,  hujus  symptomatis  statibus  morbi  provectis 
rationem  reddere  haud  difficile  est  A  causis 


*  Pariiy  autem,  qui,  palpitationem  hujus  morbi  sig¬ 
num  esse,  negavit,  haec  habet  verba : — “  Besides  diffi- 
culty  of  breathing,  I  bave  also  refused  to  admit  pal- 
pitation  of  the  heart  among  the  symptoms  of  the  dis- 
ease  of  which  we  are  treating.  By  palpitation,  I  un- 
derstand  a  violent  and  irregular  action  of  the  heart ; 
Motus  cordis  vehemens  abnormis,  of  Dr  Cullen. 
‘‘  In  the  Agina  Pectoris,  there  is  often  an  imperfect 
systole,  or  contraction  of  the  heart,  which  shews  itselt 
in  a  faltering  and  unequal  })ulse.  *  '*  *  But  all  this  is 

iisdem  dyspnoea  ipsa  pariterque  tussis,  expectora- 
tio  plena,  atque  symptomata  alia  fortuita,  saepissi¬ 
me  occurrerunt. 


RATIO  MEDENDI. 

Quamvis  nuperrime  multum  de  Syncopes  An- 
ginosae  natura  in  aprico  prolatum  fuerit,  tamen 
quod  medico  peroptandum,  curatio  nempe,  adhuc 
valde  imperfectum  est;  causisque  etiam  jam  cogno- 
tis,  aegrum  penitus  sanare,  vix  sperare  licet.  Ni¬ 
hilominus  expertum  est,  morbum  hunc  curatio¬ 
ne  imperfecta  eousque  superari  posse  ut  aegro¬ 
tus  solatio  annos  fortasse  multos  fruatur.  Ad 
quod  attinendum,  in  hoc,  (ut  in  morbis  aliis  in 
paroxysmis  accedentibus,)  indicationes  duae,  nem- 


totally  different  from  palpitation,  or  a  vehement  motion 

“  of  the  heart,  and  is  certainly  included  in  the  words, 
‘‘  Motus  cordis  imminutus,’  which  is  part  of  the  cha- 
racter  of  the  Syncope.” — Vide  Parry’s  Inquiry, 
p.  63. 

-pe  paroxysmum  absolvere,  et  ejus  reditum  pro¬ 
hibere,  se  manifestant. 

Primo. — De  modis  ad  paroxysmum  solven¬ 
dum  potentissimis,  hoc  in  ordine  alterne  tracte¬ 
mus. 

Positio. — yEger,  paroxysmo  adveniente,  in  pos- 
tiira  recumbente  inclinari  et  vestamentis  thora¬ 
cem  durius  adstrictis  levari,  debet ;  et  si  Synco¬ 
pe  ipsa  invadat,  lotio  aquae  frigidissimae  capiti  ad¬ 
hibita  eodem  tempore  suaderetur. 

Missio  Sanguinis  i — quamvis  pulsus  jam  de¬ 
bilis  sit  vacillansque,  praesertim  si  anxietas  et  op¬ 
pressio  magna  urgeant,  statim  peragatur ;  nam 
cum  cor,  propter  sanguinem  in  cavitatibus  con¬ 
gestum  muneribus  fungi  nequeat,  volumen  in  la¬ 
tere,  ejus  dextro  minuere,  circulationem  per  pul¬ 
mones  movere,  et  motus  organorum  horum  exci¬ 
tare,  extractione  unciorum  sanguinis  paucorum 
per  plagam  venas  exiguam,  una  cum  pressura 
thoracis  leni,  indicatur.  Quantitas  emissa,  pulsu 
aegri  viribusque  adhuc  recumbentis,  moderanda 
est  semper. 

Stimulantia  extrinsecus  vel  intrinsecus  adhi¬ 
beantur. 

Extrinsecus. — Cum  aeger,  modis  jam  moni¬ 
tis,  'spirando  suspiriisque  altis  ad  seipsum  redire 
videatur,  aqua  ammoniae  vel  ejusmodi  stimu¬ 
lantia  naribus  applicata,  cordis  actionem  mul¬ 
tum  revocare  ministrat.  Si  vires,  autem,  vitales 
diu  perfecteque  quiescant,  pulmones  arte  inflan¬ 
do,  electricitate  thoraci  adhibita,  membrorum 
embrocationibus  laneove  frictione  opus  fit,  quibus 
diligenter  adniinistratis,  vita,  quamvis  longum  lan¬ 
guescat,  saepissime  revocatur. 

intrinsecus. — De  usu  stimulantium  interno 
in  hujus  morbi  paroxysmis  sententiae  diversae 
sunt.  Alii  medicamina  flatum  demoventia  tan¬ 
tum,  alii  multa  valde  stimulantia,  non  solum  pa¬ 
roxysmum  absolvere,  sed  etiam  praecavere,  mag¬ 
nopere  laudant.  Mihi  autem  videtur,  stimulan¬ 
tia  ad  paroxysmos  leniores  incipientesque  fugien¬ 
dos  maxime  prodesse,  si  statim  ante  accessionem 
assumpta  fuerint ;  aromatica  autem  vel  remedia 
ructum  moventia  morbi  statibus  omnibus  utilissi¬ 
ma  esse,  et  certe  cum  anima  revalescere  incipiat, 
saepe  optime  juvare.  Hujus  remediorum  gene¬ 
ris  quae  frequentissime  exhibentur,  sunt  opium, 

(quod  ad  paroxysmi  accessionem  resistendam  mul- 

c 

tum  celebratur,  et  quidem  hora  somni  sumptum 
ejus  reditim  per  noctem  obstare  videtur,)  aether 
sulphiiricus  etiam,  et  vinum  tartratis  antimonii 
vel  opio  conjunctum  vel  non,  camphora,  oleum 
succini,  assafoetida,  aqua  ammoniae,  et  tinctura 
lavandul^  composita.  Quorum  omnium  alia 
aliis  laudata,  et  quaedam  rite  adhibitaj  maxime 
haud  dubito  beneficiant. 

Purgantia. — Cum  aeger  devorare  possit,  pur¬ 
gans  exhiberetur  acre,  sed  ut  hoc  saepissime  diffi¬ 
cile  et  lenta  ejus  operatio  est,  enema  catharticum 
commodissimum  erit 

Secundo. — Indicatione  secunda  maxime  no¬ 
tanda  sunt,  plethoram  et  corporis  habitum  ple¬ 
num  removere ;  et  quod  in  cordis  cavitatibus  san¬ 
guinis  congestionem  producere  possit,  fugere. 

Amoveatur  plethora  his  modis. 

Regimine — stricte  antiphlogistico  et  parum 
nutriente.  A  mensa  omnis  cibus  animalis  peni¬ 
tus  demovendus,  etiam  que  saccharum  propter  ejus  , 

*  Experientia  longa  cum  haec  ita  sint,  a  Doctore 
Pariiy,  enema  ex  muriatis  sociae  uncia  in  aquae  fon¬ 
tanae  Ib.  ii.  soluta,  multum  justeque  laudatur. 

virtutes  nutrientes  abstinendum  est.  Sumendus 
quoque  caute  cibus,  et  ex  iis  alimentis  vegetabili¬ 
bus  farinaceis  quae  flatum  non  inducere  possunt, 
consistere  debet.  Egrum  liquida,  quibus  inest 
acidum  carbonicum,  fugere  oportet,  propter  eo¬ 
rum  ventriculum  distendendi  facultatem,  qua 
certe  promoveantur  paroxysmi.  Aqua  pro  potu, 
sed  in  quantitate  modica,  cui  interdum  addantur 
Aromatica,  solum  exhibenda  est. 

Exercitatione, — quae  non  solum  plethoram 
amovere  maxime  valet,  sed  etiam  habitum  invi- 
gorare  potest,  et  rite  capta  morbum  curare  valde 
efficiat ;  nam  quamvis  corporis  exercitatio  paroxys¬ 
mos  facillime  inducat,  tam  aegro  ita  temperetur  ut 
salutaris  tutaque  fiat. 

Evacuantibus. — Huic  indicationi,  missio  san¬ 
guinis  modica  sed  pro  re  nata  repetita  summa 
prudentia,  maxime  prosit ;  evacuatio  topicalis,  si 
'  venaesectio  haud  apta  videatur,  commodissima 
erit.  Purgantia  interdum  ad  alvum  exoneran¬ 
dam  necessaria  sunt,  et  horum  submurias  hydrar- 
gyri  cum  canella  alba,  zingibere  vel  cassia  con¬ 
junctus,  optimus  est.  Fonticulorum  de  usu 
hoc  iu  morbo  superando,  Doctore  Macbride, 

aliisque  narrantur  exempla,  quibus  beneficia  ex 
iis  sperare  licet,  ideoque  semper  tentari  debent : 
satis  ampla  ad  duo  pisa  recipienda  parti  femoris 
utriusque  internse  applicentur,  et  (modis  aliis  su¬ 
pra  enumeratis  simul  stricte  mandatis)  diu  ape¬ 
riantur. 

Lotione  Tartratis  AntimoniL — Huic  reme¬ 
dio  medicos  primum  direxit  Goodwin  quod 
ab  ejus  modi  medendi  exitibus  attentionem 
maxime  meret.  Portionibus  infra  monitis  f  ster¬ 
no  linteo  admoveatm*,  et  per  mensem  ter  quaterve 
indies  repetita,  eruptionem  carbunculis  haud  absi¬ 
milem  inducendo,  aegro  succurrit. 

Nunc  enumerata  sunt  illa  quae  sanguinis  con¬ 
gestionem  cordis  pulmonumque  cavitatibus  directe 
inducentia,  aegrotus  vitare  debet. 

Exercitio  muscularis, — statibus  etiam  morbi 
recentissimis  paroxysmos  moveat ;  ambulatio  ita¬ 
que  in  clivum,  et  scalas  vel  ventum  versus,  semper 
praecavenda  est. 

*  Medical  and  Physical  Journal,  vol.  vi. 

•f  Tart.  antimon.  ^  i. 

Sp.  Caraphorae^  ^ss. 

Aq.  fervent.  Ib  i.  M. 

Frigus, — praesertim  extremitatibus  applica¬ 
tum,  in  partes  internas  sanguinem  impellendo, 
hocque  in  modo  congestionem  inducendo,  causa 
fit.  Corpus  igitur  a  coeli  adspirationibus  vesti¬ 
mentis  idoneis  bene  defenderetur. 

Compressio  Vasorum — morbum  evidenter  af¬ 
ficiat.  Mandandus  igitur  aeger  ventriculi  aut  in¬ 
testinorum  alimento  flatuve  distentionem,  (prae¬ 
sertim  ante  somnum  nisum  ve  aliquem,)  evitare. 

Haud  permittendse  sunt  constipatio  aut  inclina¬ 
tio  corporis  diutina,  quae  periculosissima  sunt. 

Stimuli — omnigeni,  quoque  sive  animo  sive 
corpori  admoti,  praesertimque  ebrietas,  ftigiendi 
sunt. 

